Toivon tuolla puolen

Toivon tuolla puolen on vuonna 2017 ensi-iltansa saanut draamakomediaelokuva, jonka on ohjannut Aki Kaurismäki. Elokuva kertoo syyrialaisesta pakolaisesta (Sherwan Haji) ja suomalaisesta kauppamatkustajasta (Sakari Kuosmanen). Se on toinen osa Kaurismäen satamakaupunkitrilogiassa Le Havren (2011) jälkeen. Elokuva on kuvattu pääosin Helsingissä. Sen on tuottanut Sputnik Oy yhteistyössä Bufo Oy:n Yleisradion ja ZDF Arten kanssa. Toivon tuolla puolen sai ensi-iltansa 3. helmikuuta 2017. Elokuva sai kuusi Jussi-ehdokkuutta parhaasta elokuvasta, ohjauksesta, miespääosasta (Haji), käsikirjoituksesta, leikkauksesta ja pukusuunnittelusta. Elokuva keräsi suomalaisissa elokuvateattereissa noin 53 000 katsojaa. Elokuva oli mukana Berliinin elokuvajuhlien kilpasarjassa. Kaurismäki palkittiin parhaana ohjaajana.Veli- Pekka Lehtonen: Aki Kaurismäki palkittiin Berliinissä parhaana ohjaajana, Helsingin Sanomat 18.2.2017 Kaurismäki ei halunnut elokuvaa listalle, jolta valitaan Suomen edustaja kilpailemaan parhaan vieraskielisen elokuvan Oscar- ehdokkuudesta.Lehtonen, Veli-Pekka: Aki Kaurismäki boikotoi taas Oscar-kisaa – Haukkui viime kerralla Yhdysvaltojen presidenttiä pelleksi, Helsingin Sanomat 3.8.2017. Ensi-illan jälkeen Kaurismäki sanoi elokuvan jäävän hänen viimeisekseen. Hän kuitenkin huomautti, että on sanonut niin ennenkin. Seuraava elokuva, Kuolleet lehdet, julkistettiin kesäkuussa 2022, ja se sai ensi-iltansa syyskuussa 2023. == Näyttelijät== == Tuotanto == Elokuvan työnimi oli Pakolainen. Toivon tuolla puolen on kuvattu osittain Helsingissä Puhoksen ostoskeskuksessa. Alun perin elokuvan kuvauspaikaksi suunniteltiin Espanjaa, kun taas trilogian päätösosa kuvattaisiin Saksassa. Kaurismäki kertoi käyneensä ”pyörimässä muutamassakin satamakaupungissa”, mutta totesi, että ”onhan Helsinki satamakaupunki”. Elokuvan lopputeksteistä syntyi Kaurismäen ja lavastaja Markku Pätilän välille erimielisyyttä, jota puitiin markkinaoikeudessa. Lopputeksteissä mainitaan kolme lavastajaa, joista Pätilä on yksi. Pätilä vaati lavastuksen tekijänoikeuksia yksin itselleen ja elokuvan kopioiden tuhoamista.Päivi Puukka, HS: Kaurismäki ja uuden elokuvan lavastaja ilmiriidassa, Yle.fi, uutiset 2.2.2107, viitattu 4.2.2017Lehtonen, Veli-Pekka: Jotain mätää Akilandiassa. Helsingin Sanomat 4.2.2017 s. C 4. Markkinaoikeus hylkäsi Pätilän vaatimukset. == Vastaanotto == ===Palkintoja=== * Berliinin elokuvajuhlat: paras ohjaus * Kansainvälisen elokuvakriitikoiden järjestön Fiprescin vuoden paras elokuva ===Arvosteluja=== Episodi Jesse Raatikainen Iltalehti Juho Rissanen Ilta-Sanomat Tarmo Poussu ==Televisioesitykset== Päivämäärä Kanava Katsojamäärä 1\. huhtikuuta 2018 Yle TV1 363 000 == Viittauksia == Bob Dylanin maalaussarjassa Deep Focus on maalaus Blue Light (2021) elokuvan kohtauksesta, jossa kauppamatkustaja Wikström (Sakari Kuosmanen) istuu pöydän ääressä. Jimi Hendrix -julisteen tilalla seinällä on kuitenkin elokuvan La dolce vita -juliste. Kaurismäki suhtautui asiaan myönteisesti.Eveliina Mäntylä, Jussi Määttänen: Aki Kaurismäki: "Päätin ilahtua". Helsingin Sanomat 22.3.2022 s. B 4 ==Lähteet== ==Kirjallisuutta== * Sadinmaa, Kai: ”Kaipuun valtakunta”, Aki Kaurismäen elokuva Toivon tuolla puolen. Filmihullu 1/2017. ==Aiheesta muualla== * * * * Toivon tuolla puolen - Yle Areena Luokka:Vuoden 2017 suomalaiset elokuvat Luokka:Suomalaiset draamaelokuvat Luokka:Yhteiskunnalliset elokuvat Luokka:Aki Kaurismäen ohjaamat elokuvat Luokka:Suomalaiset draamakomediaelokuvat